
Jusogó fenyő 

S elindult Üstöki. 

Itt-ott, a hajlatokban inkább, csücsült már némi hó. A napsütésben, mely ugyan egy 
kicsit fátyolos volt, csillogtak a parányi patyolatkristályok. A kietlen tájon azonban csak 
sóhajtozásnak tetszett a hófoltok csillogása, s az uralgó nagy csend is olyan volt, mintha 
nem is a földön j Járt volna Üstöki, hanem a holdon inkább. 

De ebben a szigorú tisztaságban mind kihullt a lelkiből a szőr. 

Új lett a világ. , i 
Vidáman közelített a Rókalik oldalához, ahol álltak a fenyők. A nagy fenyők, mint 
zöld és céltalan óriás dárdák, csupán a létükkel hivalkodva; s a kisebb fenyők és a 

susogó csemeték, mint akik reménykedve csodálják a nagyokat. 

Sokáig keresgélt és válogatott, de végül kiválasztott egy gyönyörű kölyökfenyőt, mely 
olyan volt, mint zöld szoknyában egy nagy, illatos gyertya. Melléje térdelt, hogy szépen 
kivágja. 
Részlet Tamási Áron elbeszéléséből 


Majtényi Erik 


Egy szál 
Dió a fán, 
ezüstözött, 

szép cicomás 
ágak között, 

és gyertyaláng 
az ágak hegyén, 
és csupa zöld, 

és csupa fény, 
csilingelő 
üveggolyó, 
csillám, fehér, 
akár a hó, 

s fények között 
erdőhomály, 
ahol a szél 

zeng, zongorál, 

s amint itt áll 
egy szál fenyő, 
körénk fenyves 
sűrűje nő, 

s koppannak könnyű 
gyors paták, 
odább zergék 
suhannak át, 

s már rejti őket 
ködlepel, 

vagy a mesékben 
tűnnek el. 


Bakó Ágnes 


A ROKON 


Kicsi-Dávid a járóka kellős köze- 
pén ült és teli torokkal bömbölt. 
Közben kinyitotta, majd megint szo- 
rosra csukta a szemét. Ilyenkor ék- 
telen nagy, krokodilus-könnyek zá- 
poroztak mindenre, ami a járókában 
csak található volt. 

— Ezt vajon hogy csinálja? — kér- 
dezte őszinte csodálattal Rita. 

— Úgy, hogy könnyet is sír — 
mondta elismeréssel Zsuzsi. 

A könnyek nélküli sírásban nagy 
gyakorlata volt Zsuzsinak. Olyankor 
két kézzel eltakarta a szemét és csak 
a szájával sírt jó hangosan. Most 
szinte megbűvölve nézte azt, aki 
könnyet is sír. 

Őt csodálta Károlyka is. Most lá- 
tott magánál kisebb gyereket először 
a családban. Le is kuporodott a járó- 
ka mellé. 

— Ne sírjááál, te kisgyereeek! — 
mondta neki kedvesen, de nem hasz- 
nált. A vékony hangok a vigasztalás- 
ra még vékonyabbak lettek. 


— Nahát! — mondta elképedve 
Eszter. — Ez fél tőlünk. . . 

Közelebb léptek a járókához. 
Kicsi-Dávid szeme ijedten járt egyik 
arctól a másikig. 

— Fééél?! kérdezte sértetten 
Zsuzsi. — Tőlünk soha életünkben 
nem félt még eddig senki! 

— Ő fél — állította Rita is. — Ta- 
lán, mert most lát bennünket elő- 
SZÖT. 


— Akkor sem kell így visítozni 
— dünnyögte Zsuzsi. — Amikor én 
kicsi voltam, mindig tudtam mikor 
kell sírni. És azt is tudtam, kitől kell 
megijedni. Egy igazi gyerek az ilyet 
magától tudja! 

Károlyka nem szerette a vitatko- 
zást. Odanyomta arcát a járóka rá- 
csához. 

— Maradjál csöndben, jóóó? — 
súgta. — Látod, hogy Zsuzsi ilyen- 
kor haragszik. 


Ez volt az, amire csönd lett. És 
csönd volt egészen addig, amíg Kicsi- 
Dávid meg nem markolt egy len- 
szőke hajtincset. Mert akkor újra 
kezdte a visongatást; igaz, most más 
hangon. 

És most már ketten visítottak. Az 
egyik diadalmasan, a másik úgy, 
mint akinek a haját tépik. 

— Engedd el! Nem szabad! — 
kiabálta Eszter. 

Akkor egy percre megint csönd 
lett. Károlyka könnyes szemmel szi- 
pogott. A feje búbját tapogatta. 

Kicsi-Dávid egy pillanatig föltar- 
totta a két karját, aztán villámgyor- 
san lecsapott valamire, s azt amire 
lecsapott buzgó igyekezettel a szájá- 
ba gyömöszölte. 


Károlykának elakadt a lélegzete. 
Eszterre nézett, Ritára nézett, majd 
Zsuzsira, aztán visongva rángatni 
kezdte a kezét; amit az a nálánál is 
kisebb kisgyerek olyan nagy buzga- 
lommal rágicsált, éppen a mutató- 
ujja volt. Ezt akkor persze már Esz- 
ter, Rita és Zsuzsi is észrevette. 
Egyszerre ugrottak a járókához. 

Károlyka hüppögve-zokogva ki- 
szaladt a szobából. 

— Peszeki Dávid megharapott. . . 
— sírta panaszosan és az ölembe bo- 
rult. Sajgó mutatóujját az orrom alá 
nyomta. 

— Ugyan már — csitítottam —, 
mivel harapott volna meg? Hiszen 
még nincsen foga! 

Károlyka meghökkent.  Abba- 
hagyta a sírást. Az ujját tanulmá- 
nyozta. Forgatta jobbra, forgatta 
balra, aztán még hangosabban rá- 
zendített. 

— Del... Vaaan... Van, bi- 
zony!. . . Itt, ni! — és egy aprócska, 
lilás nyomra mutatott, amely az ujja 
tövében sötétlett. 


— Jé... — mondtam elképedve 
és csak néztem azt a parányi mélye- 


Birkás Ákos rajzai 


új 
. dést. — Még ilyet! Igazad van, meg- 
. harapott. - 
i Szinte egyszérre mozdult meg min- 
denki. Ahány felnőtt a teraszon ül- 
. dögélt, mind felugrott és berohant a 
) szobába. 


.  Károlykacsalódottanállt. Nagyon — 


is azt várta, hogy most őt kezdik 
babusgatni. Az lett volna az igazság. 

. De mintha ott sem lett volna ! Mint- 

. ha nemis az ő ujjába haraptak volna 
bele! És ami a legszomorúbb az 

. egészben, mintha mindenki örült 

. volna annak, ami történt. ő 

. . És most a felnőttek állták körül a 
járókát. je ús 

. — És mindenki mondott valamit. . 


. 4 28 


is "Olyat, amin a gyerekek csodálkoz- 


tak. Főként azt nem értették, min 


; nevetnek, és minek örülnek annyira. 


Csak nézték a felnőtteket kerek 
szemmel, míg azok egymás szavába 
vágva lelkendezve kiabáltak. 

"— Ez aztán meglepetés! . . 


4 


" — Nahát! Csak így. egyszeri- 


kel 


bent ZSZ SA , € z SA 
— Mutasd a fogacskádat, Kicsi-. 
Dávidr 28 


. De Kicsi-Dávid nem mutatta. Azt 
TÓGNOTA TS ZT veka 
—Glö. . .glööö. . lö! . 


fordított a családnak. — 
. Aztán a mamája kivette a járóká- 


ból. Lehámozta róla. a rengeteg 


e: izé £ a 76 em 


 megszeppenni. 


- állt, álldogált bámészan a többiek. 
. között, míg Eszter azt rem mond- 
; zta ; 
Azzal négykézlábra állt, és hátat 


ilyen-olyan pelenkát és az asztal kö- 
zepére ültette. - 3 
. Érdekes!Ettől nem bömbölt. Teli 
szájjal nevetett. Valósággal élvezte a 
helyzetet. Úgy látszik a felnőttektől 
nem félt. Annyira nem, hogy tüstént: 
egy jó nagy tócsát. csinált az asztal " 
közepére. 3 ME 
"És még csak eszébe sem jutott 


Károlyka nem is értette. És csak ! 


-.— Nekem legalábbis elegem van 
ebből az egészből! Nem szeretek " 
órák hosszat csódálni egy másik . 
PYerelgét ES skot SEzsái 


és már futott is. 
A többiek utána. VÉLZGAÁtzE ző 


" a tornácon, le a lépcsőn, aztán az 
. úton a virágszegélyek között. Elöl. 


. Eszter, mögötte Rita meg Zsuzsi, 
" legvégén kicsit lemaradva, lábujj- 
" hegyen és Hanyatt-homlok érébee 
. Károlyka. 

- — Várjatoook! E ánbálta Én 


2 is jövök bújniii! - 


Nevetve trappoltak lefelé a lejtőn. 
. Egyszer csak Eszter elhasalt a nagy 


. rohanásban. Kacagva nyúlt végig a 
. magas füvön. Rita nyomban követte 
"" a példáját — de ő persze akarattal; 
— Zsuzsi is visongva vetette magát a 
.  fűtengerbe. Hahotázva hemperegtek 

dit: 


Rt 


mind a hárman. Károlyka egy pilla- 


. natig tétovázott, aztán zsupsz! — 
" hasravágta magát ő is. Elég nagy 


gyakorlata volt már a hasraesésben, 


.  deez a mostani balul ütött ki. 


Azt tudni kell, hogy Károlykának 


ú nagyon pirinyó orra: volt. Olyan, 


amilyet rajzolni is nehezen lehet; 


. most mégis úgy sajgott és fájt, mint- 
. ha legalább kétarasznyi volna. Tele 
" is futott a szeme könnyel. Aztán 
. "nem sírta el magát hangosan még- 
. . sem, mert a többiek nem ijedtek meg 
" csak nevettek. Nevetni kezdett ő is. 


Zsuzsi ült fel elsőnek. 
— Ez a Peszeki Dávid egy ronda 


.. rokon — szögezte le. 


— Eredj már! — Rita "magasra 


. húzott térddel ült, és kuncogott. 


2 CtGben a rokonügyben ő sem öudort 


. — Gyerek nem lehet rokon! Ahány 
" rokont eddig ismertem, az mind fel- 
és volt. 


S ESZtet tűnődve nézett maga elé. 


ts kosabbat mondani; 


Fée TÓ a his szeretni kell. 

— Akkor 18 -ha bántja a nagyob- 
bikat? — Károlyka ezt pontosan 
szerette volna tudni. Nem bánta vol- 


"na, ha Zsuzsi azt feleli, hogy azt, aki 
rokon az egész családnak jól el kell 


fenekelni; de Zsuzsi sajnos. mást 
mondott: : 
té rokont Séd szeretni kell. 


— Nem — mondta : Károlyka. 
Nem is értette. — Miért? 

— Hát, mert hasonlít. . . 
lom. . . — vélte Zsuzsi, 

— Hogy hasonlít? 

— Hát úgy, hogy a rokon-unoka 
mindig azt csinálja, amit az igazi. 

Ezzel Zsuzsi le is zárta a kérdést. 

Károlyka töprengve ült a fűben. 
Fészkelődött, a nadrágját tapogatta, 
meg minden. Néhány perc múlva kis 
szorongással kérdezte. 


gondo- 


— Én is rokon vagyok, Zsuzsi? 

— Hát persze. 

— Akkor Kicsi-Dávidnak miért 
szabad? 

— Mit? 

— Azt, amit az asztalon csi- 
nált. 

A többiekből kipukkant a neve- 
tés. 
Eszter leguggolt melléje. Megsodorta 


— - Mitől jén KÉT 


nadrágom csuromvizes . Én: 

— Most mit bütéskodsz? Bed ő 

— Csak úgy butáskodik — csil- 
lant fel Rita szeme és kuncogott." 

— Csudát butáskodik! — Zsuzsi 
rátapogatott Károlyka. nadrágjára. Ae 
— De még mennyire igazat mond! " 
— és nevetni kezdett teliszájjal, han- - 
gosan. 

Károlykának magasra szaladt a 
szemöldöke, Zsuzsi elé toppant. Sér- 
tetten kérdezte. 

— Akkor miért mondtad, hogy 
rokon vagyok? 

— Mert az vagy! 

— Akkor meg ne nevessél! Jó? 
Károlyka megtapogatta popsija fö- 
lött a vizes nadrágot. Sarkonfor- 
dult. Leszegett fejjel a ház felé indult. 
A válla fölött visszanézett. 

— És igenis, én szeretem Peszeki 
Dávidot. Tudjátok?... Megyek! 
Meg is mondom neki! 


azt a lenszőke hajtincset, amely a fi ős 9 
rokoni ismerkedés óta még mindig 


égnek állt. 


—A kisbabák még így viselked- 
nek — mondta elnézően. — De te i 
már nagy vagy. AIArotádvésa is elmúl 23 


Eszter. sej zímekeri zt 
"környéken. Héj 

EE De állította Kárályká; : EG 
Van, bizony! Nekem pláne az egész 5 


A MADAR ES A LEANY Tf 


Jártatok már a világ partján? 
Miként a tengernek van partja, 
úgy van a világnak határa: 
tenger égbolt zúdul a partra. 
Innét a kelő reggelek, 

és ide tér meg éjszakára 

a fűzfa árnya, nyírfa árnya. 


Olyan az ég itt, mint a tenger, 
hol tiszta kék és mozdulatlan. 
Mint óriás kerek tükörben 
fénylik benne a kora hajnal; 
hol meg szelektől viharos, 
villámló felhőkkel habos, 
haragja a földekre árad, 

porba döntve a földi tájat. 


Élt itt valaha egy leány, 
elhagyatva a világ partján; 
akár a kelő nap, oly árva, 

akár a hunyó nap, oly halvány. 
Világ határán egymaga 

élt itt egy leány valaha, 
szomorú szép és halavány, 
magányos csillag, egy leány. 


Maga volt, hogy a nap felfénylett, 


és éjszaka, hogy szállt a hold, 


szobácskájában egyedül, 
álmában is csak maga volt. 
Hideg esőben át a réten 

árván futott, árván a szélben 

s mert nem volt senki élő társa, 
örökös csönd volt házatája. 


Asztalkáján a gyertyaláng 

és ablakán az éj maga, 

vele búsult a tányérkája, 

kése, kanala, pohara. 

S hogy vele együtt átva volt 

a kenyér, mibe harapott: 
mintha csak könnyeket törölne, 
mikor a motzsákat törölte . . . 


Járt erre aztán egy madár, 
idejött a világ partjára, 

és megpillantotta a lányt, 
meglátta és szépnek találta. 
Háza előtt, az alkonyatban, 
kint ült a leány mozdulatlan, 
szótlan a világ peremén, 
magányos háza küszöbén. 


Levél se rezdült, ág se rebbent, 
a tükörsima alkonyat, 
mint elhagyott aranytócsa 


F—— szett 


Indián népmese 
nyomán írta 
PILINSZKY 
JÁNOS 


terült a sima ég alatt; 
minden kis porszem és fűszál, 
darabka rög, parány bogár, 

az egész világ hallgatott. 
Nézte a lemenő napot. 


, Zöld levelekből, lágy mohából, 
puha füvekből fészket raktam, 
kibéleltem könnyű szelekkel, 
körülvettem kéklő magassal. 
Gyönyörű árvám, föl a magasba!" 
— hívta a lánykát, hogy vele lakna, 
hívta az árvát a madár. 


Szép volt, nagyon szép a leány. 
Szép volt a lány és szomorú, 

s a nyári égbolt, ha lehet, 

a levelek az ágakon, 

rög és bogár még csendesebb, 
még csendesebb, hogy válaszolt, 
válasza oly átva volt, 

oly árva volt szava a lánynak: 


,, Nem mehetek, kicsi a házad! 
Nem mehetek, kicsi a házad!" 


S azontúl minden alkonyattal 
megjött és hívta a madár, 


j 


h [ § 


, Gyere velem föl a magasba, 
siess, siess, telik a nyár! 
Elmúlnak napok és egek, 
megjönnek a vizes szelek; 
elfogy aranya a világnak! 


,, Nem mehetek, kicsi a házad! 
Nem mehetek, kicsi a házad!" 


, Siess, siess, közeledik már 

eső és szél, fagy és hideg, 
magad leszel, ha itt a tél, 

s ha szólanál is, nincs kinek! 
Akkorra én már messze szállok, 
fehér hó lepi a világot, 
befagynak, mint a tengerek, 
világ végén a reggelek. 


Akkorta én már messze játok, 

sötét szobád bezárhatod. 
Meggyújtod majd kicsinyke lámpád, 
meggyújtod, aztán elfújod. 

Téli széllel, havas setéttel, 

üzennél már, küldenél értem. 
Elsápaszt majd, tudom, a bánat." 


,, Nem mehetek, kicsi a házad! 
Nem mehetek, kicsi a házad!" 


, Ma messze jártam, messze szálltam, ,, Nem mehetek, kicsi a házad! 


porfelhőben sok szekeret, 
láttam vidám falusi népet 
ünnepi vásárra menet; 

tükrös huszátt, festett pojácát, 
ezerszínű szalagból sárkányt, 
bőgő dudát, hatalmas táncot, 
akácfa lombjaiból sátott; 


ha elmondanám, se hihetnéd, 
sikongató lányokat párban, 
tenger zsivajban lacikonyhát — 
el se hinnéd, mi mindent láttam! 
Mi mindent láttam! Közeledben 
sorra mégis mindet felejtem, 
mind a zajos, zöldlombos sátrat." 


,, Nem mehetek, kicsi a házad! 
nem mehetek, kicsi a házad!" 


, Fényes, magas toronyra leltem, 
egekig emelt a torony! 
Tengernyi földeket beláttam, 
túlláttam a világokon; 
csúcsáról, el se képzeled, 
erdőket láttam, réteket. 
Hihettél volna óriásnak!. . . " 
,, Nem mehetek, kicsi a házad! 
Nem mehetek, kicsi a házad!" 


, Ma láttam árnyékom a porban, 
maroknyi volt és reszketett, 
csak annyi volt a hideg porban, 
csak annyi, szinte elveszett! 
Csak annyi volt, kicsiny faág, 
ha katcolja az út porát: 

csak annyi volt félénk nyomom. 
Nem mozdult léptemre a por. 


Csak a szívem vert hevesen, 

csak a szívem szomorúan, 

az vett, csupán az lüktetett, 

csak a szívem vett súlyosan. 
Tengernyi porban vézna folt, 
árnyékom oly néma volt, 

oly árva, mint a kis fűszálak . . . " 


Nem mehetek, kicsi a házad!" 


"Csupasz a föld, hideg az égbolt, 
a föld halott, az ég halott. 

Nagy csendesség szállt a világra, 
hosszú éjek és rövid nappalok. 
Fáradtak a falevelek, 

hullanak a falevelek, 

sötéten vándorol a szél, 

közel van, itt van már a tél! 


A madarak is messze szálltak, 
üres az erdő, fekete, 

zörög az erdő, el kell mennem, 
elmegyek én is messzire! 
Didergő szélvészek, fagyok, 
elűznek engem is örökre, 
elűznek tőled mindörökre: 
Mennem kell, nem maradhatok! 
Mennem kell, nem maradhatok!" 


Betette háza ajtaját, 

maga maradt a lány a házban, 
maga maradt, s hogy elaludt, 
árván aludt az éjszakában. 
Hallott távoli hangokat 
álmában, akkor felriadt, 
felébredt és ajtót nyitott. 

Künn hó, és csönd, és csillagok. 


, Puha füvekből fészket raktam, 
lebontottam puha kis fészkem, 
lerontottam puha kis házam, 
puha házamat elcseréltem! 
Immáron minden csillagával 
egész égbolt én fészkem, házam 
— szólott szava az ég alól. 

De a madár nem volt sehol. 


99 
! 


Hangját szép nyári alkonyatban 
halljuk mi is a kert alatt; 

hívja a lányt, hívja az árvát, 
hívja a csöpp madárkahang. 

És hallja fű, hallgatja fa, 

s mintha gyönyörű hallana: 
hogy , élt egyszer egy szép leány, 
világ végén egy szép leány." 


Ahogy kiléptek az utcára, a kutya rögtön a fához 


rohant. Felemelte a hátsó lábát. Nem szólhat semmit a 
kalapos! Ott az üzlete a kapubejáratnál, és folyton csak 
célozgat. Hogy így a kutyák, meg úgy a kutyák. Éppen 
az ő kirakata előtt, és mindig csak oda... Olyan kutya 
nincs is a világon, amelyik a kalapra figyelne! Csak a fát 
keresi mindegyik, ösztönből. Bár kinézne most a kala- 
pos! 

De nem nézett. Öcsi viszont meglátta a kaputelefont. 
Ott volt a kalapos kirakata mellett. A kaputól jobbra. 
Vagyis éppen jó helyen, mert észrevette. És már eszébe 
is jutott minden. 

Megnyomta a legfelső gombot. Harmadik emelet egy. 
A kis táblán a név: Zsoldos. A drága kis Zsoltika lakik 


ENÉNÉÉRÉGÜTEÉKEEEEÁNE 

a nevét, mint ahányszor levegőt vesz. Bezzeg-Zsolt! 

— Tessék! 

Reccsent a kaputelefon. Mintha robotok beszélnének, 
olyan a hang. Bár inkább egy robot lenne odafönn! 
De Zsolt nagymamája volt. Öcsi el is engedte a gombot 
rögtön. Baj lesz ebből, az már biztos. Pedig remek ötlet, 
hű de jó! Csaba magnó-hecce ehhez képest gyerekjáték, 
ipi-apacs, csip-csip csóka, eszterlánc! Most mit tegyen? 

Csaba tűnt fel a kanyarban, cipelve a kenyeret. Ez el- 
döntötte a kérdést. Már az is megéri, ha lepipálja Csabát 
az ötlettel. Most majd rá is mondhatja a nagyapjuk, 
hogy hiába, mi Kormosok, csak egymásra ütünk! Min- 
dig ezt mondja, ha valamelyik gyerek dicsőséget hoz a 


:saládra. Ez aránylag ritkán fordul elő. Így aztán nagy- 
papa meg a többi szülő Csaba magnós-heccét meséli a 
vendégeknek. Úgy dicsekszenek vele, mintha ő lenne 
az első magyar űrhajós. Most már! Bezzeg akkor! 
Amikor Csaba felvette a család hangját rejtett mikrofon- 
1al, akkor persze majdnem száműzték ! 

Úgyhogy csak megnyomta Zsoldosék jelzőgombját 
negint. Amint jelentkezett a lakás, máris mondta : 

— Négy órakor lakógyűlés lesz az udvaron. A gyere- 
cek miatt, kérem. 

Második emelet kilenc. Rókáék lakása; róka-odú. 
4 csengetésre a nagyapjuk jelentkezett, az öreg-Róka. 
4 kis Rókák őrzője. 

— Ki van ott? — ezt kérdezte. Nem szereti a kapu- 
elefont, nem érti az egészet. Jobb szereti, ha bekiabál- 
iak a konyhaablakon. Most ez sajnos lehetetlen. Leg- 
eljebb ha álruhában. . . 

— Lakógyűlés lesz négy órakor. A gyerekekről beszé- 
ünk. Föltétlenül tessék lejönni! 

— Úgy lesz kérem, igenis! — rikkantotta Róka bá- 
si. 

Róka bácsi nagyon hasonlít nagypapára. Mindig a 
iatalkorukról mesélnek. Meg a falujukról. Néha száj- 
tarmonikán muzsikálnak egymásnak. 

Csak azokat a lakásokat hívta, ahol gyerek van. 
is persze nagyszülő. Mert ahol nincsen nagyszülő, ott 
igysincsenek otthon. Érdekes, nappal csak nagyszülők 
s gyerekek lakják a házat. És még Ivánka bácsi, a ház- 
nester. Nyugdíjas már, csak a liftezést vállalja. És a 
yerekekkel veszekszik. Rettenetes Ivánnak hívják a háta 
nögött. 

Utoljára Dömét hívta. Náluk ugyan nincs nagyszülő, 
nert Döme már szépen megnőtt. Negyvenötös cipőt 
ord. És szakmunkástanuló. Egyszer szerepelt a tele- 
ízióban. Kifestett valami szobát ott. Azóta lenézi a, 
ivil gyereket. 

— Bata vagyok — dörögte a hangszóróba. 

De még mennyire, gondolta Öcsi, és már mondta 

— Buta úr személyesen? 

Szívta volna vissza máris! Nem érdemes viccelődni! 
)Jöme még ráismer, és akkor vége is a jó heccnek. 
jyorsan javított, mintha csak nyelvbotlás lett volna az 
lőbb : 

— Bata úr személyesen? Azt üzenik kérem, lakógyűlés 
sz az udvaron. . . 

— Kit érdekel? 

— Mindenkit kérem, akinek gyereke van. 

— Nekem nincs. 

Egyszerre hagyták abba a beszélgetést. Döme öntelt- 
sgből. Öcsi meg azért, mert Ivánka bácsi kijött a kapun. 
s Csaba is éppen odaért. 

— Csókolom Ivánka bácsi! — köszöntek egyszerre, 
iint egy szavalókórus. 

— Hát ti? Rendetlenkedünk? Rendetlenkedünk? 


— Á, dehogyis! Kenyeret hoztunk. Tetszik látni 
Ivánka bácsi! Csak hozzuk itt a kenyeret ketten — ha- 
darta Öcsi. 

Csaba csak nézett rá. Olyan bután tud nézni, mint 
más gyerek, ha fényképezik. Úgyhogy Öcsi folytat- 
ta: 

— Éppen akartunk szólni Ivánka bácsinak, hogy van 
friss kenyér a péknél, merthogy azt tetszik szeretni az 
Ivánka bácsinak. . . 

— Mit Ivánkázol itt folyton? — csattant fel az öreg, 
és máris vastagodott a nyaka. — Azt hiszed nem tudom, 
hogyan csúfoltok a hátam mögött?! 

— Rettenetes Iván híres cár volt! Pontosabban: Ret- 
tegett Iván — magyarázta Csaba készségesen. Imád 
magyarázni! Imádja, ha eljátszhatja, hogy ő maga a 
lexikon! 

— Még a szemembe is mondod? — Ivánka bácsi a 
fogát csikorgatta. Csaba most rosszkor volt lexi- 
kon. 

— Mindjárt kezdődik a lakógyűlés — szólt közbe 
Öcsi gyorsan. Ilyen elterelő hadműveletet csak a nagy 
hadverzérek találnak ki, mint például Bem apó. Csaba 
tanulhatna kettőjüktől, 

— Igazán? Nem is hallottam — csodálkozott Ivánka 
bácsi, és már le is apadt a nyaka szépen. 

— Én is most hallottam. 

— Napirend? 

— Panasz van a gyerekekre. 

— Az már igaz — bólogatott Ivánka. És egészen bol- 
dog volt. Indult az udvarba, ő is akart panaszkodni. 

— Kihúztalak a pácból — emlékeztette Öcsi Csabát. 
. — Tényleg. Majd meghálálom. 

— Máris kezdheted. 

— Most nem lehet. Most lakógyűlés lesz. 

— Nekem mondod? Én hívtam össze. 

Csaba csak tátogott. Talán mert megszokta. Alsós 
korában bevették az iskolai énekkarba. Aztán ki is tették 
hamar. Mert olyan hamisan énekelt, hogy miatta az 
egész kórus eltévedt. Nagyi titokban visszakönyörögte. 
Úgyhogy ott állhatott az első sorban dísznek. Mint a 
súgólyuk. Hangot nem adhatott, ez volt az énektanár 
föltétele. Csak tátoghatott. Most meg úgy maradt. 

Öcsi beugrott a liftbe. Berángatta Csabát is. Ott me- 
sélte el neki, hogy szökésben van. És azért hívta össze a 
lakógyűlést, hogy Nagyi megláthassa, más gyerek se 
jobb, mint ő. Csaba felfogta a dolgot nyomban. Nem- 
hiába dzsúdózik! Érti a cseleket. És a veszélyhelyzetet 
is felismeri hamar. Vissza is mentek gyorsan a földszint- 
re. Ottfelejtették a kutyát ugyanis. Az meg vonyított 
utánuk, elárulta volna a rejtekhelyüket. Mert úgy dön- 
töttek, felviszik a liftet a félemeletig, onnan figyelik a 
lakógyűlést. Mint az űrhajósok az űrkabinból az űr 
titkait. Hogy űrkutya is van az űrkabinban, ez aztán 
már ráadás! 

( Folytatása következik) 


Fecske Csaba 
Lurkó-foglalkozás (/ 


Várok 

Várok és várok, 

mindig csak várok 

és közben Samura gondolok talán, 

és közben egy bogárra gondolok talán, 

és közben fagylaltra gondolok talán, 

és közben semmire sem gondolok az is lehet, 
hiszen csak várok 

Várom hogy anya megdicsérjen 

mert tiszta a kezem, Turcsány Péter 
aztán meg azt, hogy apa szól: 


gyere segíts nekem! Fellegek 

De anya nincs itthon sogztbe 86. 

csak egy nagy idegesség, ZSÍVANYA 

és apa sincs itthon, j 

csak egy nagy-nagy fáradtság Gólyányi fekete állatok 

De azért várok, a vakító nappal fölött! 

várok és várok, Koromban megmártott sirály mind, 


mindig csak várok csak a folyókról száműzött. 


K erítést, tetőt körbekárognak, 
erdők tornyain fészkelnek, 
havas mezőnket ellepik, 
fekete hálót útra vetnek, 
zsiványai a fellegeknek. 


Tenyerünkre nem röpülnek, 
játékainkban elkísérnek, 
magtárainkban dézsmát szednek, 
mostohakölykei a télnek. 


Lehet, hogy odébb tolják 


a karácsonyt 


Terka nagy nehezen kinyitotta a szemét: a szobában ég 
a villany, az ágyában fekszik, kezén alig látható horzsolás. 
A falba üthette be. A kis piros vekker fél tízet mutat. 

— Mi a baj, Terka? — kérdeztem a húgomat, mikor 
észrevettem, hogy felébredt. 

— Miért? — felelte. 

— Mert egy órája mormogsz és forgolódsz. Be kellett 
fognom a fülem, hogy olvasni tudjak. 

— Álmodtam. 

— Jót legalább? 

— Rosszat. Hülyeséget. Titeket tanít Klári néni? 

— Igen. 

— Minket meg nem, és képzeld, mégis vele álmodtam. 
Meg Gyvurival. A többiek is ott voltak, de aztán mintha 
mégsem lettek volna ott. 

— Biztosan sokat vacsoráztál. 

— Csudát. Attól én tudok aludni. 

— És mitől nem tudsz? 

— Elmeséljem? — kérdezte a húgom, és reménykedve 
felkönyökölt. 

Bólintottam. 


A mese nem egyszer volt-tal kezdődött, hanem azzal, 
hogy Klári néni, ingatag füzettoronnyal a kezében, a 
tanári asztal felé igyekezett. S amennyire szigorúan csak 
tudta, felszólította közben a húgomat és Gyurit, hogy 
álljanak fel. Terkát erre tüstént elfogta a nevetés, mert 
mindenki állt, csak Klári néni nem látta, mert állával a 
torony tetejét tartotta. Az első padokból kiugráltak 
a gyerekek segíteni, de csak ügyetlenül tébláboltak a 
tanárnő körül, lökdösték egymást, nem mertek a füze- 
tekhez nyúlni. Ezen is csak nevetni lehetett. Végül Klári 
néni baj nélkül elérte az asztalt, óvatosan letette terhét, 
majd előrement az első padig. Nekidőlt és némán végig- 
nézett az osztályon. Ekkor a füzettorony, bumm, ledőlt. 
Terka megijedt, pedig tulajdonképpen ezt várta. Azon 
viszont cseppet sem csodálkozott, hogy a kupac, amióta 
kiszabadult a tanárnő álla és keze közül, szüntelenül 
nőtt. A földre hulldogáló füzetek távoli lövésekként 
csattantak. Mire csend lett, Terkát minden ereje el- 
hagyta : hangos nevetésre fakadt, hiába próbálta vissza- 
tartani, 

— Örülök, hogy jókedved van — döfte belé a tekin- 
tetét Klári néni. 

— Én meg egyáltalán nem örülök — gondolta a hú- 
gom —, szörnyű, hogy mindig akkor kell nevetnem, 
amikor nem szabad. — És csak pukkadozott nevettében, 


mintha nem is gyerek, hanem egy lábos tejbegríz lett 
volna, amely főni kezdett. 

— Ti, ketten, maradjatok, a többiek üljenek le! — 
mondta Klári néni vészjósló szelídséggel. 

Gyuri szőke feje Terka előtt billegett, amint nyugtala- 
nul egyik lábáról a másikra állt. 

— És most meséljetek! Ki kezdi? — adta meg a szót 
Klári néni, majd a mesére várva, végigheveredett a 
füzetkupacon, olyanformán, ahogy az idomárok nyúj- 
tóznak el a fekvő oroszlánokon. 

— No, mi lesz? 

— Én igazán szívesen, csak hát... nem tudom, mit 
tetszik . .. — dadogta Gyuri, aztán végleg elakadt. 

— Nem tudod? Épp az a baj, hogy nem tudod — csat- 
tant fel Klári néni. 

— Persze, te sem tudod, igaz? — bökött a húgom 
felé. 

Igaza volt. Terka sem tudta. Már egy csöpp nevethet- 
nékje sem volt, szörnyű zavarba esett. 

— Én meséljek? — kérdezte Klári néni, majd hirtelen 
elfordult. A hatalmas halomból biztos mozdulattal ki- 
emelt két árva füzetet. Felkelt, Terkáékhoz sétált, és 
utálkozó mozdulattal eléjük ejtette őket. 

— Nézzétek meg jól, aztán cseréljetek ! Mint legutóbb. 
Hátha így tudtok majd mesélni. 

Terka kinyitotta a füzetét. A nyomtatott kérdésekre 
tintával írt válaszok sorakoztak. A saját válaszái. Jók. 
De közöttük bevésett, majd kiradírozott írás nyomai 
tűntek elő. Gyuri kezének vonásai. Terka ámult-bámult : 
nahát, így meglátszik? És merőn nézte a füzetet, míg 
Gyuri el nem vette, s elé nem tette a sajátját. Akkor 
aztán azt bámulta. Volt is mit bámulnia rajta, mert 
hajszálnyira ugyanúgy festett, mint az övé, csak éppen 
a helyes válaszok Gyuri írásával sorjáztak, és az ő 
ceruzavonásainak nyoma volt közéjük vésve kitörölhe- 
tetlenül. 

Terka semmit sem értett. Leginkább azon csodálko- 
zott, hogy meg sem lepte igazán a füzetszemle. Aztán 
meg azon, hogy amikor Gyurival elkészítették a fel- 
adatot, vagyis megírták a felmérést, egymás füzetébe, 
ceruzával, olyan halványan írtak, amennyire csak lehe- 
tett. Mikor meg visszacserélték a füzeteiket, és tintával 
újraírták a válaszokat, majd kiradírozták a ceruza- 
vonásokat, a turpisságnak semmi nyoma nem látszott. 
Most meg itt éktelenkedik. 

— Szóval? — türelmetlenkedett Klári néni. 

— Csak azt gondoltuk, milyen jól jönne most nekem 


magyarból egy ötös. Az idén még egyet sem tudtam sze- 
rezni — mondta alig érthetően Gyuri, aztán egészen el- 
hallgatott. 

— Az úgy volt — vette át a szót Terka kényszeredet- 
ten —, hogy a múlt hét végén kihúztuk a neveket: ki kit 
ajándékoz meg karácsonykor. Én Gyurit húztam. Irtó 
boldog voltam, mert Gyuri a barátom. Tetszik tudni, 
az volt a kívánságom, hogy legalább a saját őrsünkből 
húzzak valakit. Legjobban Gyurit szerettem volna, de 
nem is mertem gondolni rá. Hát, amikor a cédulán 
elolvastam a nevét, úgy, de úgy örültem, mint aki kincset 
talált. A fejemet azonnal törni kezdtem, mivel ajándé- 
kozhatnám meg a barátomat. De bármire gondoltam, 
elvetettem. Gyurinak az égvilágon mindene van. Hiába, 
a szülei meg a rokonai legalább annyira szeretik, mint 
én, és rengeteg a rokona. 

Elbúsult a húgom, miért is nem lehet felnőtt, akkor 
sok-sok pénze lenne, és vehetne Gyurinak . . . mit is? Eh! 
Ha felnőtt lenne, azt is hamar kitalálná. 

Klári néni újból a szelidített oroszlánon, azaz a füzet- 
halmon heverészett. Mintha kissé álmos lett volna. 
Terka folytatta. 

Teltek-múltak a napok, neki meg hiába főtt a feje. 
S akkor Klári néni bejelentette a felmérőt. No, szegény 
Gyuri, gondolta Terka, és éppen karácsony előtt! Egy- 
általán nem szép dolog ilyenkorra időzíteni a dolgozato- 
kat! Kivéve... Ekkor ötlött eszébe Gyuri ajándéka. 
Hát persze! Ötöst fog ajándékozni neki. Azt egyetlen 
rokonától sem kaphat semennyiért. Hogy örül majd 
Gyuri, ha megtudja ! 

Nem tévedett. Gyuri tényleg örült. Bezzeg Klári néni! 

— Ostobák! — üvöltötte. 

Ostobák! Ostobák! Ostobák! — zengett a húgom 
füle. 

És rettentően félni kezdett. A tanárnő feléje közeledett. 
Ő hátra akart lépni, de a mögötte álló padba beütötte a 
kezét. Nagyon fájt. Ekkor Klári néni eltűnt. 


— Most mondd, nem hülyeség? — húzta álla alá a 
paplant Terka, mert újra elálmosodott, s mindig úgy szo- 
kott elaludni. 

— De — dünnyögtem kurtán. Engem is leterített az 
álmosság. 

Holnap azért majd megkérdem a húgomat, gondoltam 
még félig ébren, tényleg Gyurit húzta-e? Húztak-e egyál- 
talán? Mert mi még nem. Ellenben akár igen, akár nem, 
valahogy rábeszélem őket, mármint Gyurit és Terkát, 
tanuljanak néhány hétig együtt. Se Terka matematikájá- 
nak, se Gyuri magyar osztályzatának nem fog megártani. 
Legfeljebb nem karácsonyra lesz belőle ajándék, hanem 
csak később. Jóbarátok a karácsonyt is odébb tolhatják. 
Az ünnep mindig ünnep. 


Józsa Teréz 


JÓKEDVŰ TÁRLAT 
Az itt látható képeket Breznay Márti, 2. osztályos általános iskolai tanuló, a Gánóczy 
Mária—Breznay József festőművész házaspár legkisebb csemetéje vetette papírra. Nyolc 
testvére mindegyikének köze van a képzőművészethez: főiskolára járnak vagy , kész" 
festőként, restaurátorként, grafikusként, illusztrátorként munkálkodnak. Itthon is, kül- 
földön is többször rendeztek már közös tárlatokat, amelyeken a szülőkkel együtt a leg- 
kisebbtől a legnagyobbig mind a kilenc gyerek művei is szerepeltek. 


A képek nyomán a verseket Simon Emil írta. 

Fa lombjában érett almák, 
le is ráznád, fel is falnád, 
ámde pillants a hűvösbe: 

ott üldögél, s vigyáz Böske. 
(Aki közben arra gondolt: 

, jól jönne az almakompót!") 

A kép szélén Rosszcsont Károly, 
nemrég mászott le a fáról. 
Kemény az ág, mint a balta, 

a nadrágját kiszabdalta. 


Királyleány meg az ebe, 
nem mozdulnak se ki, se be. 
Jön a huszár, szól a lova: 
— Gyertek velünk valahova! 


Nem kislány már Évi, megnőtt. 
Kapott egy szép, zöld esernyőt. 
Esőtől és hóhullástól 

megvédi őt, mint a sátor. 

Itt, a képen, éppen szakad 

— milyen jó az ernyő alatt! 
Onnan néz ki a csodára: 

mitől ilyen élénk sárga? 


Köszöntő kalács szomolyai kendővel 


— Édes fiam, nem találom a melles kötényt. 

— Ott van a kalocsai alatt! 

— Az a gyereké, nekem kicsi. Olyan kell, amelyik be- 
fedi az ingem, mert a pecsenye esetleg rámfreccsen. . . 

A fehérneműs szekrény mélyéről előkerül a keresett 
kötény. Anyu hímezte a szakkörben, ahol a gyerekekkel 
együtt dolgoztak mindenféle hasznos szép munkán. 
S mert abba a szakkörbe több édesanya is eljár, tanul és 
tanít, azon a délutánon, amikor velük találkoztam, mind- 
egyiküknek — mamáknak, papáknak, gyerekeknek — 
hímzett kötény védte a ruháját. Pedig ezeket a köténye- 
ket is védhették volna! Ott virult rajtuk szép hazánk 
népművészetének sok tarka virága : beregi keresztszemes, 
makkos, meg madaras minta, kalocsai tiri-tarka, s akadt 
fehérhímzéses, áttört, boldogi főkötőkről másolt. 

Először tehát a kötényeket kellett megcsodálnom, s 
őket, akik ebbe öltöztek; az encsi 669. sz. Ady Endre 
úttörőcsapat negyedikes Barátság raját és hozzátartozói- 
kat. A névadás találó : itt felnőtt és gyerek egyaránt jó- 
barát! A szülők tegeződnek — bár ez még nem jelent 
tulajdonképpen semmit, ilyesmi felületes ismerősöknél is 
előfordul. De az már kevésbé, hogy arról szóljanak : 

— A fényképeket elhoztad? A hernádszurdoki koszo- 
rúzáskor. . . meg: 

— Nehogy úgy járjunk, fiúk, mint Demecserben! 

Ott ugyanis a fiúk túlfűszerezték a rablóhúst. No, 
azért elfogyott az is. A Margaréta és a Winnetou őrs 
most is fűszerezésre — azazhogy — főzésre készen áll. 
A helyszín: az iskola napközis ebédlője és a konyha. 
Meghívták a tanárokon kívül Dudás Pista bácsit, a 
járási közlekedésbiztonsági tanácstól, és eljött Vezse 
Gyuszi bácsi is, a vízügytől. Amint az illik; a szép 
terítékhez menükártya is dukál. A fakanálbaba adja 
hírül, hogy töltött alma, meg puding lesz. Fóliás húsról 
és zúzapörköltről ad hírt a másik kártya. A meghívottak 
a vendégségen túl amolyan zsürit is alkotnak. Persze 
nem ez a fontos, hiszen itt csak első meg második helye- 
zés lehetséges. És a másodikok legalább annyira jól 
szórakoznak, mint akik elsők lehetnek. Az a fő, hogy 
mamák, papák, gyerekek, tanárok, meghívottak és ál- 
landó pártoló tagok kellemes délutánt tölthetnek együtt, 
miközben zsüriként kellemes ízeket kóstolgatnak, nagy 
komolyan, fűszerekre, illatokra s más költészeti cso- 
dákra figyelve — a hímzett kötényvirágokról nem is 
szólva. 

Fekete Józsefné anyuka — járási ügyész. Hogy ez 
milyen munka és beosztás, kérdezd csak meg valamelyik 
kéznél levő felnőttet! Ő is itt van a lánya mellett — és 
az ő édesanyja ugyancsak! Nagymama nemcsak eljött, 
hanem csodálatos lila-sárga-kék-piros keresztszemes szo- 
molyai hímzésű terítőbe csomagolva fonott kalácsot 
hozott. — Köszöntőkalács — mondja, s aki tör belőle, 


alig győzi , ah", meg , oh"-hal elismerését elsóhajtani 
a pillekönnyű csudára. Odahaza Szomolyán (keresd meg 
a térképen gyorsan!) — újévre, karácsonyra, lakziba, 
keresztelőre, nagy ünnepre sütik. Hát mi most itt, 
Encsen esszük ! De előkerül még a különlegességek közül 
a kenyérlángos is. Kenyértésztába belesütött kolbászok, 
a tetején hagyma, meg szalonnadarabok. Két falás elég 
ebédre, olyan sűrű, jóízű! 

Mire végigkóstolja mindenki a hozottat, a gyerekek 
tálalnak. Az asztalon legyezőszerűen összehajtott szal- 
véta, minden pohár, evőeszköz a helyén. Végre a szaká- 
csok is tömhetik a fejüket saját és egymás főztjével. 
Ha évek múlva visszaemlékszem erre a délutánra, ez 
marad meg bennem: a sok mosoly. A fűszerek mellé 
fűszerül ez is kell, nemcsak a jó étel. 

Varázslat? Olyan hamar rend lesz ismét, hogy szinte 
annak tűnik. A kulcs fordulása után a habüstök, serpe- 
nyők, tepsik álmosan villannak még egyet. Őrzik maguk- 
ban ők is ezt a délutánt. 

Joó Katalin 


AMÜVELŐDÉSÉRT 


A Művelődésért 


1981 Nemzetközi Gyermeknapja óta a 
művelődésért is kaphatnak kitüntetést 
az arra érdemes kisdobosok és úttörők. 
(A Szülőföldért, A Közösségért 

és A Környezetért kitüntetésről már 
írtunk a Kisdobos szeptemberi, októberi 
és novemberi számában.) 

Ezt a kitüntetést, amint nevében 

is szerepel, az kaphatja meg, aki 
elmélyülten, kitartóan és eredményesen 
művelődik. Mindenre, természetesen 

az sem vállalkozhat. A tudás várát csak 
apránként lehet bevenni, sőt, nem is 

az egészet. Csupán egy-egy bástyáját 
hódíthatja meg a hadbainduló: ki a 
művészetek, ki a tudományok 
valamelyikét. 

Az úttörőtanács véleményét ismerve 

a csapatvezetőség dönti el, ki tűzheti fel 
egyenruhájának bal zsebe fölé a szép 
kitüntetést. 


LELETET ELT TETEL ETT TT 
Ta 3 


Dobra verjük 


Országhegyi Károly 
Tizenkét szekér 


Elvonult a tizenkettő. 
Rakományuk egy esztendő. 


Az első sok havat hozott, 
a második napot lopott, 

a harmadik tavaszt hozott, 
a negyedik bolondozott, 
az ötödik felragyogott, 

a hatodik nyárba hajlott, 
a hetedik kalászt hajtott, 
a nyolcadik tüzet fogott, 
kilencedik kaput nyitott, 
a tizedik felhőt hordott, 
követője lombot fosztott, 
az utolsó búcsút mondott. 

A kő hallgat. Az alapkő is hallgat. Annál ékesebben szól a benne elhelyezett. 


levél: , Kiskunfélegyháza város és Kemence község párt- és tanácsi szervei- 


nek elhatározásából . . .indult el a nyári tábor építése. Ezen alapkő elhelye- 
zésével kívánunk az utókor számára emléket állítani... A tábor építését 
mindkét település lakossága jelentős társadalmi munkavégzéssel segíti. 
Kiskunfélegyháza, 1981. június 4." Az építkezés megkezdődött. 1981 nyarán 
a gyerekek még faházakban aludtak és sátorban főztek nekik. A táborhely 
festői környezete azonban egyáltalán nem ideiglenes. Remélhetőleg olyan 
marad esztendők múltával is, amilyen 1981-ben volt. Maga a tábor a Magas- 
Börzsöny északnyugati részére települt, a Kemence- és Fekete-patak találko- 
zásához. Néhány órás túrával elérhető a Godó-vár romja. E vár falait erede- 
tileg duplán rakták le egymás mellé, , szárazon" feltornyozott kövekből, 
A két fal közt tüzet gyújtottak, s ennek hatására a kövek némileg meglágyul- 
tak, üvegszerűen összeolvadtak. Ezért üvegvár a Godó-vár. Salgóvár sincs 
messze, annak, aki felmászik a 741 méter magas Várbükk csúcsára. Félnapi 
járásra (túrára, persze) más, magasabb hegyek is elérhetők. Aki meg nem 
szeret túrázni, azt várja a Kemence-patak völgyében a több kilométer hosz- 
szú sétautak mentén több kis sportpálya. Hát, hajrá! Aki teheti, ősszel és 
télen is nekiindulhat. Nem kell megvárnia, míg ,,kikel" az alapkő, illetve 
elkészült a majdani főépület. 


Csak egy pillantást. Szigorú szél söpörget a miskolci Népkertben, havat, 
levelet gyűjt rendetlen kupacokba, s a siető járókelőket is meg-megdöfködi 
söprűjével. Nem tanácsos tehát a parkban sokáig sétálgatni. Mégis azt java- 
soljuk, aki arra jár, vessen egy pillantást a Népkert egyik új büszkeségére, 
az emlékoszlopra. A tíz méter magas, faragott oszlopot a Magyar Úttörők 
Szövetségének 35. születésnapjára készítették a miskolci úttörőház fafaragó- 
stúdiójának tagjai Márton Józsefné vezetésével. Most is együtt fúrnak- 
faragnak, s nem is csak úgy, akárhogyan: módszeresen megismerkednek ha- 
zánk népművészeti hagyománykincsével, s ősi motívumok segítségével mond- 
ják el mai társaiknak, hogy szeretik a szépet és szeretnek dolgozni. 


Nem árt. A fejlett technika korában, amikor bonyolult műveletek elvégzé- 
sére is a legkülönfélébb gépeket, szerkezeteket alkalmazzák szerte a világon, 
teljesen felesleges tudománynak tetszik a habverés. Ám, ha az ügyeletes 
robotnak kimenője van, vagy (pláne) áramszünet, egyáltalán nem árt, ha ér- 
tünk hozzá. Sőt. Ilyenkor, karácsony előtt kimondottan jól jön. Erre gondol- 
hattak a győri kisdobosok is, legalább azok, akik habverő-versenyen igye- 
keztek tökéletesíteni tudásukat. Nekik gyerekjáték lesz a segítség, szüleik- 
nek pedig igazi meglepetés az ügyességük. Aki meg a közelgő ünnepek örö- 
mére először fog habverőt, jól markolja meg a nyelét, s addig el se eressze, 
amíg el nem készül a hab. Ha a felfordított tálból nem ömlik ki, akkor minden 
rendben: de a habverőt előbb ki kell venni. 


Csak örömünkben. Tudjuk, hogy tudjátok, sőt nagyon várjátok, ezért ki- 
zárólag örömünkben verjük dobra, hogy közeleg a téli szünidő. Jön, jön, s egy- 
szerre csak itt lesz ünnepekkel, vidámsággal s az új esztendő reménységével. 
Készüljetek a fogadására! Tervezzétek meg minden percét! Ha nem így tesz- 
tek, még megsértődik, s mire észbe kapnátok, már elment. Igazi meglepeté- 
seket, meleg szeretetben töltött ünnepeket, víg kedvet és sok-sok havat; 
kedvenc játékaitokban és sportjaitokban ezer örömöt kíván a Kisdobos. 
Ráadásul pedig — hogy a szabadon töltött órák után istenigazában átmeleged- 
jetek — szép, érdekes olvasmányokat, zenét, megnyert sakkcsatákat s minden 
más földi jót, amit most kifelejtettünk. 

Postafiók 100 


Ha olyan levél érkezik, amelyben 
a mindennapitól eltérő valamiről ír- 
tok, felsóhajtok: ,Ej, de szívesen 
lennék kisdobos abban az úttörő- 
csapatban!" 

Örömmel jelenthetem: mostaná- 
ban igencsak megszaporodott irigy- 
kedő sóhajtásaim száma, annyi ked- 
ves-okos ötletről kapok hírt! 

Most éppen az ebesi 4548. sz. 
Kilián György úttörőcsapat há- 
rom rajának beszámolóján sóhajto- 
zom. Hallgassátok meg! 


. Nekünk, harmadik cés Lenin rajnak 
minden esztendőben már elsős korunk 
óta nagy élmény a Télapó ünnepség. 
A nagy nap előtt az óvodásoknak piros, 
sárga kartonból Télapó készül, hosszú 
fehér vattaszakállal, a keze meg sza- 
loncukor. Verset, jelenetet tanulunk 
és előadjuk nekik. Aznap délután mi- 
hozzánk látogat el egy pirosruhás, 
igazi Télapó. Énekkel köszöntjük. Raj- 
vetélkedőt rendezünk ilyenkor a tisz- 
teletére. Erre a szülőket is meghívjuk. 
A cipőket kitesszük az iskolai folyosó- 
ra, a tanterem elé. Mire a műsorunk 
véget ér, mehetünk kukucskálni! Min- 
den cipőben van édesség, azt majszol- 
juk még játék közben is. Mert ezután 
kezdődik az igazi rajmulatság! Be- 
kötött szemmel rajzolunk a táblára 
emberi alakot — néha a füle helyére 
kerül a lába, de sebaj! Aztán stafétát 
rendezünk az őrsök között: gyufaskatu- 
lyát húzunk az orrunkra és azt kell 
mielőbb továbbadnunk. Jó játék a gyufa- 
szál kötözés is, az győz, aki sípszótól 
sípszóig a legtöbbet felkötözi. A szülők 
ezalatt találóskérdéseken törik a fejü- 

ket, meg nyelvtörő mondókákon. Az est 
csúcsa a hóolvasztás lehelettel! Nagy 
türelem kell hozzá, az biztos! A nyere- 
mény olyan kis tasak, melyet anyukák 
varrtak és mindenféle apróságot tartha- 
tunk benne. Aki ügyes sok szalon- 
cukrot nyerhet a hóolvasztással." 
(Tóth László a Lenin raj króni- 
kása) 

A másodikos Misa Mackó raj 
krónikása Tóth Csilla ezt írta: 

Mi, másodikosok az elsősöket vá- 
lasztottuk testvérrajunknak. Napközi- 
ben közös csoportban vagyunk és né- 
hány pajtásunknak elsős a testvére. Már 
iskolába lépésük napjától fogva mellet- 
tük vagyunk. November 7-i foglalko- 
zásunkra eljöttek, együtt énekeltünk, 
csatakiáltást tanultunk és rajzversenyt 
rendeztünk. A rajunkat képező Misa 
Mackós  könyvjelzővel  ajándékoztuk 
meg őket. Tőlük zászló kaptunk. A Tél- 
apó ünnepségre ők hívtak meg minket. 
Télapó már együtt talált bennünket, 
amint éppen régi úttörőjátékokat taní- 
tottunk nekik, pontosan a , fiatalok út- 
törők "-et. Még Télapót is megtáncol- 
tattuk!" 

A negyedikes Gárdonyi Géza 
raj nevében Forgó Erika írt szép 
levelet: 

s Elhatároztuk, hogy írunk a mi 
saját brigádunkról, igazán meg- 
érdemlik, hisz olyan kedvesek és any- 
nyi örömöt szereztek már nekünk. 
A velük töltött idő lesz kisdobos életünk 
egyik legszebb emléke. Már másodikos 
korunk óta patronálnak bennünket. 
Csupa fiatalból áll a , Zalka Máté" 
szocialista brigád. Az ebesi ÁFOR tele- 

Soós Sándor 
kisdobos munkája, 
Ebes 


pen dolgoznak, méghozzá kiválóan 
Erről mi is meggyőződhettünk, amikor 
meghívtak bennünket. Tanító néninkkel 
együtt mentünk el hozzájuk. Nagyon 
szép helyen dolgoznak. Mindent meg- 
mutattak és ennek nagy hasznát vesz- 
szük most, környezetismereti órákon. 
Mi is meghívjuk sokszor őket. Már főz- 
tünk együtt és a gyermeknapot is közö- 
sen töltöttük. Minden alkalommal meg- 
lepnek minket valami okos ajándékkal. 
Legutóbb  mozibérletet kapott tőlük 
minden rajbeli gyerek. Kell-e ennél 
több? Közös mozilátogatás! Télapó ün- 
nepen minden évben szép csomag érke- 
zik. A csomagban hosszú-hosszú levél 
van, mindenkiről névszerint szó van 
abban. Csak azt nem tudjuk, honnan 
tudják olyan pontosan, ki hogyan tanul 
és mit lehet tréfásan a fejére olvasni. 
Szóval nekünk egy brigádnyi kedves 
Télapónk van!" 


Most pedig az ebesi rajbeszámo- 
lók végére érve minden kedves 
olvasónknak és hozzátartozóitoknak 
nagyon kellemes ünnepeket kívá- 
nunk! Magunknak meg sok ötletes 
kisdobost és úttörőt. Igaz, decem- 
berben túlteng az ünnepihangulat, 
de azért hadd figyelmeztesselek ben- 
neteket valamire: februári lap- 
számunkban a novemberihez ha- 
sonlóan ötletpályázat pa- 
rádét közlünk. Külön felhívnám a 
figyelmeteket arra, hogy a KIS- 
DOBOS születésnapi száma — a har- 
mincadik — áprilisban lesz. Régi kis- 
dobosok, olvasók, kedves szüleitek 
visszaemlékezéseit is elküldhetitek 
pályázatunkra, méghozzá mielőbb! 


Kisdobos : 


Ha elkészíted valamelyiküket, fel- 
használhatod az ünnepi asztal díszí- 
tésére, ajándékként a családtagok- 
nak, de babáid karácsonyfájaként is 
megfelelnek. A legegyszerűbb: fél 
rajzlapból vágj le egy négyzetformájú 
darabot (1.), s hajtogasd meg felezői 
és átlói mentén. Egy kis ügyességgel 
ebből sátorforma gúlát hajtogat- 
hatsz (2.) amelynek ,szárnyait" 
egycentiméteres csíkokra vagdosd 
be. A csíkokból minden másodikat 
törd kissé meg, s így a gúla kará- 
csonyfácskává válik (3.). Dugókorong- 
ra (D) ragassz kartonlapocskát (T), 
ebbe szúrj 10—12 cm hosszú pálci- 
kát, s ragaszd rá a gúla-fácskát. Elő- 
zőleg filctollal színezd, díszítsd ki. 


Csak egy kevéssel több ügyességet 
kíván a színes papírszalagból csinált 
fácska (4.). A kétféle színű 12— 
15 mm széles és kb. 60 cm hosszú 
szalagokat (vagy készen kapható 
sszerpentin"-szalagokat) a 14—16 cm 
hosszú hurkapálca törzsre úgy szur- 
káld fel, hogy alul nagyobb, feljebb 
egyre kisebb távolságok legyenek. 
Így alakíthatod ki a fa felfelé keske- 
nyedő formáját. A méreteket növel- 
heted is, ha úgy kívánod. 


Hasonló szerkezetű, de , emeletek- 
re" osztott fácskát látsz az 5. ábrán. 
Ennek magassága akár 40—50 cm is 
lehet, ennek megfelelően vastagabb 
törzzsel. Az egyes emeletek ugyan- 
csak színes, vagy színesre festett sza- 
lagokból állanak. Minden emeleten 
egymásra keresztben (6.) felfűzött 
pántlika-csokrok vannak, emeleten- 
kint négy rétegben. Az alsóbb emele- 
tek legyenek szélesebb csíkokból. 
Ha nem sajnálod a költséget, textil- 
csíkok, szalagok is jók e célra. 
A fácska talpa legyen kissé nehezebb, 
hogy az egész el ne dőljön. Nagyon 
alkalmas a műanyag tölcsér (MT). 
Ezt filctollal díszítheted is. Az eme- 
letek közé színes, természetben 
gyűjtött bogyókat, pl. vadrózsa- 
bogyót kötözhetsz körben, ez han- 
gulatosabbá teszi a fácskát. 


A 7. ábrán egy egyszerű, de igen 
kedves díszecskét látsz. Jó arasznyi 
ágdarabot úgy faragcsáld be, hogy 
felkunkorodva fenyőhöz váljék ha- 
sonlóvá. Hegyi pásztorok ügyeskedése 
ez, nem nehéz utána csinálni. A talp 
vastagabb ágból fűrészelt korong. 

Vízszintes: 1. Ajándékot hoz. 6. Útra kel. 11. Néve- 
lővel zsiradék. 12. Karácsonyi jelkép. 14. Szeretne. 
16. ERAP. 17. Ilyen a hideg eső. 19. Késnek van. 20. 
Durr keverve. 22. Kiveri az álmot a szeméből. 
25. Sóhaj. 26. Nem alva. 28. Vékony közepe. 29. Disznó 
combja népiesen. 30. Napszak. 

Függőleges 1. Szemrevaló. 2. Lánynév. 3. Mosdótál. 
4. Karácsonykor kapjuk. 5. ÓF. 6. Izomvégződés. 
7. Fejszének van. 8. Ostobaság finoman mondva. 
9. Szovjet város. 10. Havat takarít. 13. Kutya. 15. Fel- 
kiáltás. 18. Fordított repedés. 19. Érni feltételesen. k 
21. Bagoly. 23. Ember vége! 24. Büszke vége! 27. Rag. !" Írd be a vízszintes sorokba a jobboldali meghatáro- 
A keresztrejtvényből csak a vízszintes 1, 12, függő- zásoknak megfelelő szavakat, majd olvasd össze lefelé 
leges 4., 10. megfejtését kell megírnotok. . haladva a megjelölt négyszögekbe írt betűket. Milyen 

dé 4 ! Egészítsd ki a címeket mássalhangzókkal. Az első egy 
2 . ügyes kisfiúról, a második egy öreg négerről, a har- 
; madik egy hős matrózról és barátairól szól. 
Kástner: El É A EEIE 
Beecher-Stove: AÁ ÁA UÓA 
Katajev: ÁOA E EÉIOA 

